**Munkáltatói tájékoztató**

**A TÁVMUNKÁBAN TÖRTÉNŐ MUNKAVÉGZÉS EELRENDELÉSÉRE**

**átmeneti rendelkezés a koronavírus járvány időszakára.**

**Érvényes 2020. …… hó ……..naptól, legfeljebb 44 munkanap vagy 352 munkaóra időtartamig, illetve visszavonásig.**

1. Távmunkavégzés esetén **munkahely** az **a munkaszerződésben a felek által meghatározott helyiség**, ahol a **munkavállaló az információtechnológiai vagy számítástechnikai eszközzel rendszeresen a munkáját végzi.** A helyiség/lakás többi része nem minősül munkahelynek.
2. A munkavédelmi szabályok a munkavállaló munkaeszközére is vonatkoznak. Az **eszközt, helyszínt a munkavégzés kezdete előtt javasolt megvizsgálni** és meggyőződni arról, hogy a munkaeszköz megfelel az egészséget nem veszélyeztető, biztonságos munkavégzés követelményének.
A távmunkavégzés - a munkáltatóval kötött megállapodás alapján - a munkavállaló által biztosított munkaeszközzel is történhet. Az ilyen munkaeszköz esetén a munkáltató a kockázatértékelés elvégzése során győződik meg a munkaeszköz biztonságos állapotáról. A munkaeszköz biztonságos állapotának fenntartásáról ebben az esetben a munkavállaló gondoskodik.

A járványügyi helyzetre tekintettel a távmunkahely bejárását a munkáltató nem teszi meg.A kockázatok csökkentése érdekében készítettünk egy kockázatértékelést, mely segítségével a dolgozó önellenőrzést végezhet otthonában a munkavégzés helyével kapcsolatban. Amennyiben a kitöltött adatok megfelelőek, úgy a munkáltató a munkavégzést ugyanezen nyomtatványon engedélyezi.
3. A munkahelyen **a munkavállaló a munkáltató hozzájárulása nélkül nem változtathatja meg a munkakörülményeket**.
4. **A távmunkavégzés esetén a munkavállaló köteles munkaidőben (hétfőtől.-péntekig 7:30-15:50 óra között) rendelkezésre állni, és minden otthonról elvégezhető feladatot ellátni, ennek a kötelezettségnek a megszegése munkajogi következményeket vonhat maga után.**
5. Az **adatbiztonság**ról. A munkáltatónak elemi érdeke, hogy az üzleti titok és más érzékeny adat ne kerüljön illetéktelen kezekbe, így a munkavállaló köteles a munkavégzési eszközöket munkaidőn kívül köteles zárható szekrényben, illetéktelenek elől elzárva tartani, hogy az adatok másolása, törlése, sérülése ne fordulhasson elő
6. A távmunkát végző munkavállaló tájékoztatást, munkafeladatot céges e-mailben és céges telefonon keresztül kapja meg. A munkavállaló a cég telephely (cím:……….) területére 7:30 és 18 óra között, hétfőtől –péntekig továbbra is beléphet, más munkavállalóval kapcsolatot tarthat.
7. A távmunka csak a COVID-19 (koronavírus) által okozott járványügyi helyzeten alapul, annak enyhülésekor és/vagy munkáltató biztosítja a tipikus munkaviszonyhoz való visszatérését (**átjárhatósági szabály**).
8. A munkáltató utasítási joga a munkavállaló által ellátandó feladatok meghatározására terjed ki.
9. A munkáltató vagy megbízottja köteles rendszeresen meggyőződni arról, hogy a munkakörülmények megfelelnek-e a követelményeknek, a munkavállalók ismerik, illetve megtartják-e a rájuk vonatkozó rendelkezéseket.

*Ez a járványügyi helyzetben nem tartható, ezért a munkavállaló kockázatértékelés nyomtatványon tett nyilatkozata alapján győződik meg a munkaadó, hogy a távmunkavégzés feltételei adottak-e.*

1. A fenti ellenőrzésen túl a munkáltató vagy megbízottja a kockázatértékelés elvégzése, balesetvizsgálat lefolytatása, valamint a munkakörülmények ellenőrzése céljából léphet be és tartózkodhat a munkavégzési helyként szolgáló ingatlan területén.

A **helyszínen a hatósági ellenőrzést** a felügyelet kizárólag munkanapon, **8 és 20 óra között végezheti**. A munkavédelmi hatóság a munkáltatót és a munkavállalót az ellenőrzés megkezdése előtt legalább 3 munkanappal erről tájékoztatja. A munkáltató az ilyen céllal a munkavégzési helyként szolgáló ingatlan területére történő belépéshez szükséges hozzájárulást a munkavállalótól legkésőbb az ellenőrzés megkezdéséig beszerzi.

Dátum: …………….., 2020 év……………….. hó …………… nap.

Munkáltató

-------------------------------------------------------------------------------------------------------------

Munkáltatói tájékoztatót átvettem, az abban foglaltakat tudomásul vettem:

Dátum: Győr, 2020 év ……….hó …… nap.

Munkavállaló